**KUTSESTANDARD**

**Metsur, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Metsur, tase 4* | *4* |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| **Metsur, tase 4** on oskustöötaja, kes teeb ise ja juhendab oma meeskonna metsakasvatuse ja puidu varumisega seotud tööd. Ta vastutab enda ja meeskonna töötulemuste eest. Metsur juhindub oma töös püstitatud metsakasvatuslikest eesmärkidest.  Metsur kasutab ja hooldab võsa- ja kettsaagi ning teisi töö- ja turvavahendeid.  Metsuri töö toimub põhiliselt looduslikus keskkonnas ja välitingimustes. Metsur on kohustatud kasutama tööosale vastavat turvavarustust ning järgima tööohutusnõudeid, kuna töö on kõrgendatud ohuriskiga.  Lähedased kutsed on raietööline, tase 3 ja metsamajanduse spetsialist, tase 5. Metsur juhendab oma meeskonna tööd ja seeläbi on tal suurem vastutus võrreldes raietöölise, tase 3 kutsega. Metsamajanduse spetsialist, tase 5 planeerib metsamajandustöid ja korraldab mitmete erinevate meeskondade töid ning kontrollib tööde kvaliteeti, mis eristab teda metsur, tase 4. |
| **A.2 Tööosad** |
| A.2.1 Metsauuenduse rajamine  A.2.2 Metsauuenduse hooldamine ja valgustusraie tegemine  A.2.3 Hooldus- ja uuendusraie tegemine  A.2.4 Suhtlemine ja juhendamine |
| **A.3 Kutsealane ettevalmistus** |
| Metsur, tase 4 on kas: vastava taseme erialase kutseharidusega või vähemalt põhiharidusega ja erialase töökogemusega ning läbinud erialase täienduskoolituse. |
| **A.4 Enamlevinud ametinimetused** |
| Metsur, raietööliste brigadir |
| **A.5 Regulatsioonid kutsealal tegutsemiseks** |
| Regulatsioon puudub. |
| **A.6 Tulevikuoskused** |
| Kasvav tähtsus on digioskustel ja keskkonnanõuete järgmisel. |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| See kutse moodustub neljast kompetentsist. Kutse taotlemisel on nõutav üldoskuste ja kõikide kompetentside tõendamine. |

|  |
| --- |
| **B.2. Metsur, tase 4****üldoskused** |
| 1. mõistab oma rolli metsakasvatuses ja tulevikupuistu kujundamises ning puiduvarumise tehnoloogilises ahelas – raie, kokkuvedu, väljavedu ja sortimendi kasutuse eesmärk; 2. kasutab materjale ja töövahendeid heaperemehelikult ja säästlikult ning töötab ettevõtte kasumlikkust järgides; 3. korraldab oma tegevust ja kohandab enda käitumist vastavalt olukorrale, mõistab oma panust ettevõttes; 4. osaleb tulemuslikult meeskonnatöös ning suhtleb viisakalt klientide ja kolleegidega; 5. juhendab ja kontrollib meeskonna tööd, lähtudes etteantud nõuetest; 6. täiendab ennast tööalaselt, õpib ja omandab uusi töövõtteid, -meetodeid ja -tehnikaid; 7. hindab ohufaktoreid; väldib ja ennetab metsa-, pinnase- ja keskkonnakahjustuse tekkimist ning teisi tööga kaasneda võivaid riske oma töölõigus ning võtab kasutusele abinõud riskide maandamiseks; 8. järgib töökeskkonna ja -ohutusnõudeid, kasutades töökaitsevahendeid ja ohutuid töövõtteid; 9. annab õnnetusjuhtumi korral vältimatut abi ja annab professionaalse abi; 10. navigeerib iseseisvalt tööobjektile ning veendub selle piiride õigsuses; 11. suhtleb eesti keeles tasemel B1 (vt Lisa 1); 12. kasutab oma igapäevatöös digivahendeid infotöötluse, kommunikatsiooni, ohutuse ja probleemilahenduse osas algtasemel kasutaja tasemel (vt Lisa 2). |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Metsauuenduse rajamine** | **EKR tase 4** |
| Tegevusnäitajad:   1. veab ja säilitab metsataimi, arvestades taimetüüpi ja nende säilitusnõudeid; 2. hindab visuaalselt metsataimede kvaliteeti ja valmistab metsataimed istutamiseks ettelähtudes taimetüübist; 3. rajab metsauuendust, arvestades uuendatava ala tingimusi ja metsataimede tüüpi ning peab metsataimede üle arvestust; 4. kontrollib oma meeskonna töö kvaliteeti ja nõuetele vastavust: metsataimede kinnitustugevus pinnases, istutussügavus, istutuskoha valik, istutuse algtihedus. | |
| **B.3.2 Metsauuenduse hooldamine ja valgustusraie tegemine** | **EKR tase 4** |
| Tegevusnäitajad:   1. valib kasvama jäävad puud, lähtudes metsakasvatuslikust eesmärgist (puude kasvutingimuste parandamine, tulevikupuistu koosseisu kujundamine, optimaalse puude vahekauguse tagamine jm); 2. raiub tulevikupuistu koosseisu mittesobivad puud ja puude kasu taksitavad põõsad ning rohttaimed, kasutades võsa- või kettsaagi, vältides kasvama jäävate puude vigastamist; 3. hooldab võsa- või kettsaagi, lähtudes kasutusjuhendist; 4. kontrollib oma meeskonna töö kvaliteeti ja nõuetele vastavust: tulevikupuistuks sobilik puude kvaliteet, nende arv hektaril ja puude vahekaugus. | |
| **B.3.3 Hooldus- ja uuendusraie tegemine** | **EKR tase 4** |
| Tegevusnäitajad:   1. valib raiutavad ja kasvama jäävad puud, lähtudes metsakasvatuslikust eesmärgist (puude kasvutingimuste parandamine, tulevikupuistu koosseisu kujundamine, optimaalse puude vahekauguse tagamine, bioloogilise mitmekesisuse tagamine jm); 2. toodab puidu sortimendi vastavalt tootmisülesandes esitatud kvaliteedi- ja parameetrite nõuetele, kasutades kettsaagi; 3. hindab puidu sortimendi mahtu, lähtudes mõõtmisese ja mahumääramise meetoditest; 4. hindab puistu rinnaspindala, kasutades relaskoopi; 5. hooldab kettsaagi, lähtudes kasutusjuhendist; 6. kontrollib oma meeskonna töö kvaliteeti ja nõuetele vastavust: puidu sortimendi vastavus kvaliteedinõuetele, raiutavate ja kasvama jäävate puude valik, puistu rinnaspindala ja puude vahekaugus. | |
| **B.3.4 Suhtlemine ja juhendamine** | **EKR tase 4** |
| Tegevusnäitajad:   1. juhendab ja kontrollib meeskonnaliikmeid, lähtudes etteantud nõuetest ning arvestades töö iseloomu ja keerukust; 2. tagab töölõigu sujuva toimimise oma vastutuse piires, lähtudes juhistest ja juhtides tähelepanu vajalikele muudatustele; 3. suhtleb koostööpartneritega ja sõlmib kokkuleppeid oma vastutuse piires, kasutades vajalikke dokumente vastavalt ettevõtte töökorraldusele ja õigusaktide nõuetele; 4. annab meeskonnaliikmetele tagasisidet tehtud tööde kohta; 5. teavitab koostööpartnereid tehtud töödest koos nõutud andmetega (nt metsataimede tüki arv, tehtud tööde pindala, puidu kogus). | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Janek Akkatus, Vardi Metsaühistu  Veiko Belials, Luua Metsanduskool  Rainer Laigu, Riigimetsa Majandamise Keskus  Pille Meier, Eesti Metsa- ja Puidutööstuse Liit  Tenek Mäekivi, MetsaTuba OÜ  Ilmar Paal, Riigimetsa Majandamise Keskus  Linnar Pärn, Eesti Maaülikool  Tõnu Reinsalu, Luua Metsanduskool  Tiit Reitel, Artiston OÜ  Mikk Vakkum, Tornator Eesti OÜ |
| 1. Kutsestandardi kinnitaja | Metsanduse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) | 6210 Metsanduse jms oskustöötajad |
| 1. Viide Euroopa kvalifikatsiooniraamistikule (EQF) | 4 |
| **C.2 Kutsenimetus võõrkeeles** | |
| Inglise keeles - Forest worker | |
| Soome keeles - Metsuri | |
| **C.3 Lisad** | |
| Lisa 1 Keelte oskustasemete kirjeldused  Lisa 2 Digipädevuste enesehindamise skaala | |